CELEX: 32011R0321
Language: sl
Date: 2011-04-01 00:00:00
Title: Izvedbena uredba Komisije (EU) št. 321/2011 z dne 1. aprila 2011 o spremembi Uredbe (EU) št. 10/2011 glede omejitve uporabe bisfenola A v plastičnih stekleničkah za dojenčke  Besedilo velja za EGP

2.4.2011   
            
            
               SL
            
            
               Uradni list Evropske unije
            
            
               L 87/1
            
         IZVEDBENA UREDBA KOMISIJE (EU) št. 321/2011
   z dne 1. aprila 2011
   o spremembi Uredbe (EU) št. 10/2011 glede omejitve uporabe bisfenola A v plastičnih stekleničkah za dojenčke
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1935/2004 z dne 27. oktobra 2004 o materialih in izdelkih, namenjenih za stik z živili, in o razveljavitvi direktiv 80/590/EGS in 89/109/EGS (1) ter zlasti člena 18(3) Uredbe,
   po posvetovanju z Evropsko agencijo za varnost hrane,
   ob upoštevanju naslednjega:
   
               (1)
            
            
               Direktiva Komisije 2011/8/EU (2) je spremenila Direktivo 2002/72/ES (3) o polimernih materialih in izdelkih, namenjenih za stik z živili, tako, da je omejila uporabo bisfenola A (2,2-bis(4-hidroksifenil)propana) v polikarbonatnih stekleničkah za dojenčke.
            
         
               (2)
            
            
               S 1. majem 2011 bo Direktivo 2002/72/ES nadomestila Uredba Komisije (EU) št. 10/2011 z dne 14. januarja 2011 o polimernih materialih in izdelkih, namenjenih za stik z živili (4).
            
         
               (3)
            
            
               Uredba (EU) št. 10/2011 ne vsebuje omejitev glede bisfenola A, ki so bile z Direktivo 2011/8/EU uvedene v Direktivi 2002/72/ES.
            
         
               (4)
            
            
               Uredbo (EU) št. 10/2011 je zato treba spremeniti, da odraža omejitve uporabe bisfenola A.
            
         
               (5)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   V preglednici 1 Priloge I k Uredbi (EU) št. 10/2011, vnos za snov številka 151, imenovano „2,2-bis(4-hidroksifenil)propan“, se v stolpcu 10 („Omejitve in zahteve“) vstavi naslednje besedilo:
   
      „Ne sme se uporabljati za proizvodnjo polikarbonatnih stekleničk (5) za dojenčke (6).
   
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. maja 2011 za prepoved proizvodnje polimernih materialov in izdelkov, namenjenih za stik z živili, ki niso skladni s to uredbo.
   Uporablja se od 1. junija 2011 za prepoved dajanja na trg polimernih materialov, ki niso skladni s to uredbo, in njihovega uvoza v Unijo.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. aprila 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 338, 13.11.2004, str. 4.
   
      (2)  UL L 26, 29.1.2011, str. 11.
   
      (3)  UL L 220, 15.8.2002, str. 18.
   
      (4)  UL L 12, 15.1.2011, str. 1.
   
      (5)  Ta omejitev se uporablja od 1. maja 2011 za proizvodnjo ter od 1. junija 2011 za dajanje na trg in uvoz v Unijo.
   
      (6)  Dojenček, kakor je opredeljen v členu 2 Direktive 2006/141/ES.“